Vroue keelaf gesny op rugsakreis in berge | Maroela Media
Twee vroue van Skandinawië se liggame is in 'n afgesonderde deel van die Atlasgebergte in Marokko met snywonde aan hul keel aangetref.
Die toeriste, van Denemarke en Noorweë, is Maandag opgespoor met "bewyse van geweld aan hul nek" wat aangebring is deur 'n "koue wapen", het die owerheid van dié Noord-Afrikaland in 'n verklaring gesê.
Hul oorskot is in 'n afgeleë streek gevind sowat 10 km van die dorpie Imlil, gewoonlik die beginpunt van staptogte na die berg Toubkal, die hoogste bergspits in Noord-Afrika, het die Britse dagblad Independent Dinsdag berig.
'n Verdagte is luidens berigte Dinsdag in hegtenis geneem nadat die polisie in helikopters na hom gesoek het, maar die polisie sê hulle soek steeds na talle ander verdagtes, berig Aftenposten.
Noorweë se ministerie van buitelandse sake het die twee vroue se dood bevestig, terwyl die Noorweegse koerant VG berig die twee vroue is dood aangetref deur 'n toergids in 'n tent wat hulle gedeel het.
Die oorledenes was die Noorweër Maren Ueland (28) en die Deen Louisa Vesterager Jespersen (24). Albei vroue was studente aan die Universiteit van Suidoos-Noorweë.
Hulle was van plan om 'n maand lange rugsakreis der Marokko te onderneem nadat hulle op 9 Desember daar aangekom het.
Dit is bitter tragies. Glad nie 'n goeie idee vir vrouens om alleen te reis in Afrika of die Midde Ooste nie (behalwe Israel); lewens hier/daar is mos niks werd nie…
Agge nee..dis skokkend! Lyk my mens moet maar toegesluit sit in jou huis…2 mooi vrouens vermoor vir wat?? Kriminele is orals
Twyfel of dit een vd Marokaanse mense was wat die moorde gepleeg het. Waarskynlik iemand wat saam hulle gereis het. Ek het alleen in Marokko gereis en het ongelooflik veilig daar gevoel en die mans was baie meer behulpsaam as wat 'n boerseun deesdae is. Ek oorweeg om soontoe te immigreer. Beslis 10 000 keer veiliger as ons land.
Ek hoop die feweld misdade in buiteland gestaak en nie net in RSA nie.
Dankie vir jul goeie berig gewing in die fees seisoen.
Ek is seker daarvan ek het nog nooit ooit gehoor van twee Marokkane wie in Skandinawie vermmor is nie?